stanford-oval/wikipedia huggingface dataset:
China Open (tennis)
Tulokset > Miesten nelinpeli

| Vuosi | Voittajat | Loppuotteluvastustajat | Tulos |
| --- | --- | --- | --- |
| 1993 |  Paul Annacone   Doug Flach |  Jacco Eltingh   Paul Haarhuis | 7–6, 6–3 |
| 1994 |  Tommy Ho   Kent Kinnear |  David Adams   Andrei Olhovski | 7–6, 6–3 |
| 1995 |  Tommy Ho   Sébastien Lareau |  Dick Norman   Fernon Wibier | 7–6, 7–6 |
| 1996 |  Martin Damm   Andrei Olhovski |  Patrik Kühnen   Gary Muller | 6–4, 7–5 |
| 1997 |  Mahesh Bhupathi   Leander Paes |  Jim Courier   Alex O’Brien | 7–5, 7–6 |
1998 00– 2003: Ei pelattu
| 2004 |  Justin Gimelstob   Graydon Oliver |  Alex Bogomolov Jr.   Taylor Dent | 4–6, 6–4, 7–6(6) |
| 2005 |  Justin Gimelstob   Nathan Healey |  Mihail Južnyi   Dmitri Tursunov | 4–6, 6–3, 6–2 |
| 2006 |  Mario Ančić   Mahesh Bhupathi |  Michael Berrer   Kenneth Carlsen | 6–4, 6–3 |
| 2007 |  Rik de Voest   Ashley Fisher |  Chris Haggard   Lu Yen-hsun | 6–7(3), 6–0, [10–6] |
| 2008 |  Stephen Huss  Ross Hutchins |  Ashley Fisher  Bobby Reynolds | 7–5, 6–4 |
| 2009 |  Bob Bryan  Mike Bryan |  Mark Knowles  Andy Roddick | 6–4, 6–2 |
| 2010 |  Bob Bryan  Mike Bryan |  Mariusz Fyrstenberg  Marcin Matkowski | 6–1, 7–6(5) |
| 2011 |  Michaël Llodra  Nenad Zimonjić |  Robert Lindstedt  Horia Tecău | 7–6(2), 7–6(4) |
| 2012 |  Bob Bryan  Mike Bryan  |  Carlos Berlocq  Denis Istomin | 6–3, 6–2 |
| 2013 |  Maks Mirny  Horia Tecău  |  Fabio Fognini  Andreas Seppi | 6–4, 6–2 |
| 2014 |  Jean-Julien Rojer  Horia Tecău  |  Julien Benneteau  Vasek Pospisil | 6–7(6), 7–5, [10–5] |
| 2015 |  Vasek Pospisil  Jack Sock  |  Daniel Nestor  Édouard Roger-Vasselin | 3–6, 6–3, [10–6] |
| 2016 |  Pablo Carreño Busta  Rafael Nadal  |  Jack Sock  Bernard Tomic | 6–7(6), 6–2, [10–8] |
| 2017 |  Henri Kontinen  John Peers  |  John Isner  Jack Sock | 6–3, 3–6, [10–7] |
| 2018 |  Łukasz Kubot  Marcelo Melo  |  Oliver Marach  Mate Pavić | 6–1, 6–4 |
Tulokset > Naisten kaksinpeli

| Vuosi | Voittaja | Loppuotteluvastustaja | Tulos |
| --- | --- | --- | --- |
| 1994 |  Yayuk Basuki |  Kyoko Nagatsuka | 6–4, 6–2 |
| 1995 |  Linda Wild |  Wang Shi-ting | 7–5, 6–2 |
| 1996 |  Wang Shi-ting |  Chen Li-Ling | 6–3, 6–4 |
1997 00– 1999: Ei pelattu
| 2000 |  Meghann Shaughnessy |  Iroda Tuljaganova | 7–6(2), 7–5 |
| 2001 |  Monica Seles |  Nicole Pratt | 6–2, 6–3 |
| 2002 |  Anna Smašnova |  Anna Kurnikova | 6–2, 6–3 |
| 2003 |  Jelena Dementjeva |  Chanda Rubin | 6–3, 7–6(6) |
| 2004 |  Serena Williams |  Svetlana Kuznetsova | 4–6, 7–5, 6–4 |
| 2005 |  Marija Kirilenko |  Anna-Lena Grönefeld | 6–3, 6–4 |
| 2006 |  Svetlana Kuznetsova |  Amélie Mauresmo | 6–4, 6–0 |
| 2007 |  Ágnes Szávay |  Jelena Janković | 6–7(7), 7–5, 6–2 |
| 2008 |  Jelena Janković |  Svetlana Kuznetsova | 6–3, 6–2 |
| 2009 |  Svetlana Kuznetsova |  Agnieszka Radwańska | 6–2, 6–4 |
| 2010 |  Caroline Wozniacki |  Vera Zvonarjova | 6–3, 3–6, 6–3 |
| 2011 |  Agnieszka Radwańska |  Andrea Petkovic | 7–5, 0–6, 6–4 |
| 2012 |  Viktoryja Azarenka |  Marija Šarapova | 6–3, 6–1 |
| 2013 |  Serena Williams |  Jelena Janković | 6–2, 6–2 |
| 2014 |  Marija Šarapova |  Petra Kvitová | 6–4, 2–6, 6–3 |
| 2015 |  Garbiñe Muguruza |  Timea Bacsinszky | 7–5, 6–4 |
| 2016 |  Agnieszka Radwańska |  Johanna Konta | 6–4, 6–2 |
| 2017 |  Caroline Garcia |  Simona Halep | 6–4, 7–6(3) |
| 2018 |  Caroline Wozniacki |  Anastasija Sevastova | 6–3, 6–3 |
Tulokset > Naisten nelinpeli

| Vuosi | Voittajat | Loppuotteluvastustajat | Tulos |
| --- | --- | --- | --- |
| 1994 |  Chen Li-Ling   Li Fang |  Kerry-Anne Guse   Valda Lake | 6–0, 6–2 |
| 1995 |  Claudia Porwik   Linda Wild |  Stephanie Rottier   Wang Shi-ting | 6–1, 6–0 |
| 1996 |  Naoko Kijimuta   Miho Saeki |  Yuko Hosoki   Kazue Takuma | 7–5, 6–4 |
1997 00– 1999: Ei pelattu
| 2000 |  Lilia Osterloh   Tamarine Tanasugarn |  Rita Grande   Meghann Shaughnessy | 7–5, 6–1 |
| 2001 |  Liezel Huber   Lenka Němečková |  Evie Dominikovic   Tamarine Tanasugarn | 6–0, 7–5 |
| 2002 |  Anna Kurnikova   Janet Lee |  Rika Fujiwara   Ai Sugiyama | 7–5, 6–3 |
| 2003 |  Émilie Loit   Nicole Pratt |  Ai Sugiyama   Tamarine Tanasugarn | 6–3, 6–3 |
| 2004 |  Emmanuelle Gagliardi   Dinara Safina |  Gisela Dulko   María Vento-Kabchi | 6–4, 6–4 |
| 2005 |  Nuria Llagostera Vives   María Vento-Kabchi |  Yan Zi   Zheng Jie | 6–2, 6–4 |
| 2006 |  Virginia Ruano Pascual   Paola Suárez |  Anna Tšakvetadze   Jelena Vesnina | 6–2, 6–4 |
| 2007 |  Chuang Chia-jung   Hsieh Su-wei |  Han Xinyun   Xu Yifan | 7–6(3), 6–3 |
| 2008 |  Anabel Medina Garrigues  Caroline Wozniacki |  Han Xinyun  Xu Yifan | 6–1, 6–3 |
| 2009 |  Hsieh Su-wei  Peng Shuai |  Alla Kudrjavtseva  Jekaterina Makarova | 6–3, 6–1 |
| 2010 |  Chuang Chia-jung  Volha Havartsova |  Gisela Dulko  Flavia Pennetta | 7–6(2), 1–6, [10–7] |
| 2011 |  Květa Peschke  Katarina Srebotnik |  Gisela Dulko  Flavia Pennetta | 6–3, 6–4 |
| 2012 |  Jekaterina Makarova    Jelena Vesnina |  Nuria Llagostera Vives    Sania Mirza | 7–5, 7–5 |
| 2013 |  Cara Black    Sania Mirza |  Vera Duševina    Arantxa Parra Santonja | 6–2, 6–2 |
| 2014 |  Andrea Hlaváčková    Peng Shuai |  Cara Black    Sania Mirza | 6–4, 6–4 |
| 2015 |  Martina Hingis    Sania Mirza |  Chan Hao-ching    Chan Yung-jan | 6–7(9), 6–1, [10–8] |
| 2016 |  Bethanie Mattek-Sands    Lucie Šafářová |  Caroline Garcia    Kristina Mladenovic | 6–4, 6–4 |
| 2017 |  Chan Yung-jan    Martina Hingis |  Tímea Babos    Andrea Hlaváčková | 6–1, 6–4 |
| 2018 |  Andrea Sestini Hlaváčková    Barbora Strýcová |  Gabriela Dabrowski    Xu Yifan | 4–6, 6–4, [10–8] |
Aiheesta muualla

Kuvia tai muita tiedostoja aiheesta China Open Wikimedia Commonsissa
Viralliset kotisivut (englanniksi)
Rotterdam Rio de Janeiro Acapulco Dubai Barcelona Halle Lontoo Hampuri Washington Peking Tokio Basel Wien
19882008 Amelia Island  19881990/19931995 Boca Raton  19881989 Charleston  19881989 Montreal/Toronto  19881995 Houston 19882008 Los Angeles 19892008 Eastbourne 1989 Rooma 19901995 Brighton 19901996 Indian Wells/Palm Springs 19902002 Hampuri 19902008 Stanford 19902008 Stuttgart 19901996 Tokio (Nicherei) 19901992 Tokio (Pan Pacific)
 19911997 Chicago 19911992/19962005 Philadelphia 19931997 Barcelona/Madrid 19932008 Pariisi 19932003 Leipzig 19932008 Sydney 1996 Madrid 19972008 New Haven
19972002 Tokio (Princess) 19982008 Linz 20002008 Peking 20002003 Scottsdale 20012008 Dubai 20022008 Antwerp 20032007 Varsova 20042007 Doha 20052007 Luxemburg
 2008 Bangalore  2008 Zürich
Whitey Lockman

Whitey Lockman
Carroll Walter ”Whitey” Lockman (25. heinäkuuta 1926 – 17. maaliskuuta 2009) oli yhdysvaltalainen baseballpelaaja ja -valmentaja. Hän pelasi ensimmäisen MLB-ottelunsa 5. heinäkuuta 1945 ja viimeisensä 24. kesäkuuta 1960.
New York Giants kiinnitti Lockmanin jo vuonna 1943. Hän oli All-Star-pelaajana 1952 ja siirtyi valmennustöihin heti peliuransa päätyttyä.
Wat Phra Kaeo

Wat Phra Kaeo
Wat Phra Kaeo eli Smaragdibuddhan temppeli, viralliselta nimeltään Wat Phra Sri Rattana Satsadaram (thaiksi วัดพระแก้ว, วัดพระศรีรัตนศาสดาราม) on yksi osa Thaimaan Bangkokissa sijaitsevasta Suuresta palatsista. Wat Phra Kaeon temppeli ja läheinen kuninkaallinen valtaistuinsali ovat Thaimaan merkittävimpiä rakennuksia. Itse Buddhan patsas, jonka mukaan temppeli on saanut nimensä, on vain 75 senttimetriä korkea, ja se on valmistettu jadesta. Thaimaalaiset uskovat, että niin kauan kun patsas on heidän hallussaan, Thaimaa on turvassa.
Aiheesta muualla

Kuvia tai muita tiedostoja aiheesta Wat Phra Kaeo Wikimedia Commonsissa
Web-ohjelmointi

Web-ohjelmointi eli verkko-ohjelmointi on web-sovellusten, sekä muiden internetin kautta käytettävien sovellusten kehittämistä. Tähän kuuluu esimerkiksi nettisivujen, verkkosovellusten ja muiden verkkoselaimesta käytettävän sisällön kehittämistä. Verkkoselaimen kautta halutaan käyttää paljon erilaisia sisällön muotoja, kuten kommunikaatio, tiedonjako, verkkokaupat, koulutus, viihde ja monia muita. Näille kaikille näille sisällönmuodoille on monia eri toteutustapoja ja siten web-ohjelmoinnissa käytetään myös monia eri koodikieliä ja työkaluja. Web-ohjelmoinnissa käytettäviin koodikieliin lukeutuu esimerkiksi HTML, CSS, JavaScript, PHP, Python, Ruby, sekä Java.
Web-ohjelmoinnin työkalut

Työkaluja web-ohjelmoinnissa taas on lukuisia, sillä jokaiselle web-ohjelmoinnissa käytettävälle kielelle on lukuisia juuri web-ohjelmointiin tarkoitettuja työkaluja, sekä työkaluja, jotka ovat hyödyllisiä myös web-ohjelmoinnissa.
Lista muutamista työkaluista kielen perusteella:
HTML
Phaser: HTML5  ohjelmistokehys, joka on suunniteltu videopelien kehittämiseen.
Axios: HTTP-asiakasohjelma selaimelle
JavaScript
JSON(JavaScript Object Notation):  tiedon välitykseen ja tallennukseen tarkoitettu kevyt tiedostomuoto
GeoJSON: maantieteellisen tiedon välitykseen ja tallennukseen tarkoitettu tiedostomuoto
Leaflet: kirjasto, joka mahdollistaa interaktiivisten karttojen tekemisen
CSS
Bootstrap: CSS-kehys, joka on kehitetty nopeasti rakennettavien Front-endien tekemiseen.
Muita:
WebRTC: ohjelmointirajapinta, joka on tarkoitettu reaaliaikaisten yhteyksien mahdollistamiseen
Web-ohjelmistotekniikka

Web-ohjelmistotekniikka on ohjelmistotekniikan tieteenhaara, joka tutkii web-sovellusten kehittämistä ja siihen liittyviä kysymyksiä. Web-ohjelmistotekniikan kiinnostuksen kohteina on web-sovellusten tuotantoprosessit, niissä käytettävät menetelmät ja välineet sekä menetelmien teoreettiset perusteet.
Web-ohjelmistotekniikka on monitieteisen web-tutkimuksen osa. Omana tieteenhaaranaan web-ohjelmistotekniikka on vielä hyvin nuori. Web-ohjelmistotekniikka on esitelty vuonna 1998 (9th ACM Conference on Hypertext and Hypermedia). Web-ohjelmistotekniikka on eriytynyt omaksi tieteenhaarakseen web-sovellusten erityispiirteiden vuoksi.
Web-ohjelmistotekniikkaa ei vielä (2008) opeteta Suomessa itsenäisenä oppiaineena. Web-ohjelmistotekniikkaa voi opiskella maailmalla ainakin Wienissä, Coimbatoressa ja Sydneyssä.
Kirjallisuutta

Roger Pressman & David Lowe: Web Engineering: A Practitioner's Approach
Wat Pa Luang Ta Bua

Wat Luang Ta Buan tiikerit kävelyllä.
Wat Pa Luang Ta Maha Bua Yanna Sampanno (thaiksi วัดป่าหลวงตามหาบัว ญาณสัมปันโน) on theravada-buddhalainen metsäluostari lähellä Burman rajaa tambon Singhissä amphoe Sai Yokissa Kanchanaburin provinssissa Thaimaassa. Luostari on kuuluisa tiikereistään ja muista eläimistä, jotka elävät luostarin alueella. Tiikereitä on seitsemäntoista, ja jokaisella on oma  nimensä, kuten "Päivänsäde" ja "Sateenkaari". Wat järjestää opastettuja kierroksia turisteille. Luostari perustettiin 1994 ja nimettiin Udon Thanissa sijaitsevan Wat Pa Ban Tatin metsäluostarin perustajan, acharn Luang Maha Ta Buan mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Luostarin sivut (Arkistoitu – Internet Archive) (englanniksi)
Weikko Pakarinen

Weikko Otto Pakarinen (12. maaliskuuta 1884 Joensuu – 29. kesäkuuta 1930 Jyväskylä) oli suomalainen oppikoulun opettaja ja suomentaja.
Pakarinen pääsi ylioppilaaksi 1902 ja valmistui filosofian kandidaatiksi 1905. Hän oli historian, äidinkielen ja klassisten kielien opettajana eri oppikouluissa Joensuussa 1905–1906, Kokkolassa 1907, Iisalmessa 1907–1913 ja Oulussa 1913–1922. Pakarinen toimi sitten klassisten kielten lehtorina Turun klassillisessa lyseossa 1922–1930 sekä latinan ja kreikan opettajana Turun yliopistossa ja Jyväskylän kesäyliopistossa.
Weikko Pakarisen sisar oli oopperalaulaja Maikki Järnefelt-Palmgren o.s. Pakarinen.
Teoksia

Koulumuodoista sekä äidinkielen, historian ja latinan opetuksesta Sveitsissä ja Saksassa teoksessa Iisalmen suomalainen yhteiskoulu 1912-1913. Iisalmi 1913
Latinan kielioppi 1. Äänne- ja sanaoppi. Otava 1915
Latinan kielioppi 2, Lauseoppi. Otava 1916
Lectiones latinae. 1, C. Iulii Caesaris De Bello Gallico : commentarius quartus : vocabulario et interpretationibus. Otava 1916
Lectiones latinae. 4, Titi Livi, Ab urbe condita : liber XXI. Vocabulario et interpretationibus instruxit. Otava 1917
Exercitia latina : aakkosellinen sanaluettelo - Alfabetisk ordförteckning. Pohjolan kustannus, Oulu 1918
Lectiones latinae. 2, C. Iulii Caesaris De Bello Gallico : Commentarius sextus : vocabulario et interpretationibus instruxit. Otava 1918
Lectiones latinae. 3, M. Tullii Ciceronis in L. Catilinam oratio prima : Ex. C. Sallusti Crispi Catilina : capita VI-XIII : vocabulario et interpretationibus instruxit. Otava 1918
Lectiones latinae. 5, Catulli, Vergilii, Horatii Poemata : vocabulario et interpretationibus instruxit. Otava 1918
Scriptores latini 1-4. WSOY 1924-1925
Latinan alkeiskirja ; Perthes-Wulff-Schmedes'in mukaan Weikko Pakarinen.  WSOY 1925
Sanasto latinan alkeiskirjaan. WSOY 1925
Latina teoksessa Koulutiedot taskussa ; toim. H. J. Viherjuuri. Otava 1927
Scriptores latini. 1, Sanasto ja selityksiä Ciceron kirjeisiin - Ciceronis Epistulae : vocabularium cum interpretationibus. WSOY 1927
Scriptores latini. 2, Sanasto ja selityksiä Ovidii Metamorphoses et Tristia = Ovidii Metamorphoses et Tristia : vocabularium. WSOY 1927
Kreikan kielioppi. Tekijä, Turku 1928, 2. painos Suomalaisen kirjallisuuden seura, Helsinki 1955, 6. painos 1993
Suomennoksia

Theodor Birt : Rooman miehiä : maailmankuva elämäkertoina ; suom. Weikko Pakarinen, Lauri Pelkonen. WSOY 1917
Hans Delbrück : Hallitus ja kansan tahto : politiikan peruskysymyksiä. Otava 1921
Carl Grimberg : Kansojen historia : kansojen elämä ja sivistys. 3 osa, Vanha aika 3 : Kreikkalaiset vuodesta 404 e.Kr. : Roomalaiset vuoteen 133 e.Kr. ; tekijän luvalla suom. Weikko Pakarinen. WSOY 1929
Richard Coudenhove-Kalergi :  Paneurooppa. WSOY 1930
Carl Grimberg : Kansojen historia : kansojen elämä ja sivistys. 4 osa, Vanha aika 4 : roomalaiset vuodesta 133 e.Kr. vuoteen 180 j.Kr. ; tekijän luvalla suom. Weikko Pakarinen. WSOY 1930
Wespazjan Kochowski

| Wespazjan Kochowski |
| --- | --- |

Henkilötiedot
Syntynyt: 1633
Kuollut: 1700 (66–67 vuotta)
Kansalaisuus:  Puola
Ammatti:  runoilija
Kirjailija
Salanimi: –
Äidinkieli: puola
Tuotannon kieli: puola, latina
Pääteokset:  Psalmodya polska
Aiheesta muualla
Löydä lisää kirjailijoitaKirjallisuuden teemasivulta
Wespazjan Kochowski (1633–1700) oli puolalainen runoilija. Hän osallistui sotaan ruotsalaisia vastaan 1655–1657, josta on muistelmia hänen runoissaan. Runoudessaan hän kuvaa askel askelelta Puolan historian merkittäviä tapahtumia Vladislav IV Vaasan kuolemasta Juhana III Sobieskin sankaritekoihin asti. Kochowskin kaunein teos on Psalmodya polska (1695), joka huokuu uskoa Puolan kansan suureen tehtävään maailmassa. Hän on julkaissut myös latinankielisiä historiallisia kirjoituksia (Commentarius belli adversus Turcas ad Viennam et in Hungaria gesti sekä Annalia Poloniæ ab obitu Vladislai IV).
Aiheesta muualla

Kuvia tai muita tiedostoja aiheesta Wespazjan Kochowski Wikimedia Commonsissa
Weil wir uns lieben

| Weil wir uns lieben Andrea Jürgens |
| --- | --- | --- |

Studioalbumin tiedot
 Äänitetty : 1984
 Julkaistu: 1984
 Tuottaja(t): Jack White
 Tyylilaji: Iskelmä
 Kesto: 32.09
 Levy-yhtiö: White Records
Andrea Jürgensin muut julkaisut
| Solang' ein Mädchen träumen kann 1982 | Weil wir uns lieben 1984 | Küsse der Nacht 1990 |
Weil wir uns lieben on saksalaisen Andrea Jürgensin studioalbumi vuodelta 1984. Se julkaistiin vinyylilevynä ja musiikkikasettina sekä myöhemmin CD-levynä. Avausraita Guantanamera ("tyttö Guantánamosta") on saksankielinen versio kuuluisasta kuubalaissävelmästä. Guantanamera, Santo Domingo ja Chinatown ist in New York on julkaistu myöhemmin artistin useilla kokoelmilla. Mi Amor -sävelmä on Jürgensin ja Robby Tauberin duoesitys. Kappale julkaistiin myös singlenä (7" single), jonka b-puolella on Wenn ich bleibe. Niin ikään Spanien ist schön julkaistiin singlenä, b-puolella kappale Die Sterne über mir. CD-levyn kansivihko on yksiaukeamainen ja sisältää laulujen perustiedot.
Kappaleesta Farewell on laulanut oman tulkintansa myös saksalainen Lena Valaitis. Yhdysvaltalainen Audrey Landers on laulanut englanninkieliset versiot kappaleista Farewell, Santo Domingo sekä Chinatown ist in New York (Chinatown is in New York).
Albumin lyriikka käsittelee tavanomaisen miehen ja naisen välisen rakkauden lisäksi alueita ja paikkakuntia eri puolilla maailmaa. Myös kaipuun ja lähtemisen teemat ovat läsnä. Wenn Corinna weint kertoo tarinan, jossa Corinna-niminen nainen on erossa miehestään. Kaipuu saa miehen lähtemään naisensa luo yötä vasten, mutta hän menettää autonsa hallinnan kostealla asfaltilla ja kuolee. Tarinan kertoja eli laulaja on Corinnan ystävätär, joka kertosäkeessä toistaa, mitä kuuli miehen sanoneen puhelinkeskustelussa onnettomuutta edeltäneenä iltana. Santo Domingo kertoo kolmesta miehestä jotka lähtevät Chicagoon etsimään parempaa elämää, mutta unelmoivat iltaisin Santo Domingosta ja sen vaaleista orkideoista. Vaikean alun jälkeen he menestyvät taloudellisesti, mutta kaipuu Santo Domingoon pysyy ennallaan.
Kappaleet

Guantanamera (3:24)
Jack White/Dhana Moray - Youngster
Farewell (3:23)
Bernd Dietrich/Gerd Grabowski/Engelbert Simons/Dhana Moray/Wolf Preuss - Youngster/Känguruh
Wenn ich bleibe (3:17)
Dianne Warren/Dhana Moray - Youngster
Wenn Corinna weint (3:26)
Jack White - Youngster
Santo Domingo (3:11)
Bert Olden/Joachim Relin - Gerig
Chinatown ist in New York (3:48)
Bernd Dietrich/Gerd Grabowski/Engelbert Simons/Dhana Moray - Youngster/Känguruh
Mi Amor (3:55) (Andrea Jürgens & Robby Tauber)
Jack White/Dhana Moray - Youngster
Weil zwei sich lieben (3:50)
Jack White/Dhana Moray - Youngster
Spanien ist schön (3:42)
Jack White/Dhana Moray/Wolf Preuss - Youngster
Aiheesta muualla

Cd.lexikon.de
Swisscharts.com
Lescharts.com
Completealbumlyrics.com
China Northern Airlines

| China Northern Airlines 中国北方航空 Zhōngguó Běifāng Hángkōng |
| --- | --- |

 IATA: CJ  –  ICAO: CBF 
Kutsukoodi:  CHINA NORTHERN
Perustettu:  1988
Lakkautettu:  2003
Kohteiden määrä:  150
Solmukohdat:  Shenyang Taoxianin kansainvälinen lentoasema
Kotipaikka:   Shenyang, Kiina
Avainhenkilö(t):  Jang Lianying (johtaja) Wang Peifu (toiminnanjohtaja)
Yhtiön sivut:  www.cna.com.cn
China Northern Airlines (yksink.: 中国北方航空; perint.: 中國北方航空; pinyin: Zhōngguó Běifāng Hángkōng, IATA: CJ, ICAO: CBF) oli kiinalainen lentoyhtiö. Sen omisti Kiinan valtio. Yhtiön kotipaikka oli Shenyang ja solmukohta Shenyang Taoxianin kansainvälinen lentoasema. Se lensi reittilentoja noin 150 kohteeseen Kiinassa, Japanissa ja Etelä-Koreassa sekä tilauslentoja Kaakkois-Aasiaan. Se yhdistettiin vuonna 2003 China Southern Airlinesiin.
Vuoden 1999 loppuun mennessä China Northern oli kuljettanut 36,3 miljoonaa matkustajaa. Sen liiketulot olivat vuosituhannen vaihteessa yhteensä 26,5 miljardia renminbiä, ja sen kiinteän omaisuuden arvo oli 13,6 miljardia renminbiä. 2000-luvun alussa yhtiö suunnitteli kuljettavansa kahdeksan miljoonaa matkustajaa vuosittain.
Historia

China Northern Airlines sai alkunsa vuonna 1984, kun CAAC, Kiinan siviili-ilmailuviranomainen ja valtionlentoyhtiö, päätettiin jakaa viranomaistahoksi ja kuudeksi erilliseksi lentoyhtiöksi. Muutokset toteutettiin vuosien 1987 ja 1991 välillä. Yksi syntyneistä lentoyhtiöistä oli China Northern Airlines, jolle ensimmäiset lentokoneet siirrettiin CAAC:lta toukokuussa 1988.
Laivasto, jonka China Northern Airlines peri CAAC:lta, oli sekoitus Neuvostoliitossa, Kiinassa ja länsimaissa valmistettuja konetyyppejä. Toisin kuin monet muut kiinalaiset lentoyhtiöt, se valitsi laivastonsa kehityksen pohjaksi Boeing 737:n sijaan McDonnell Douglas MD-82:n, joita sillä oli käytössä 27 kappaletta. Vuodesta 1996 lähtien sille toimitettiin myös MD-90-koneita, mukaan lukien ainoat kaksi Kiinassa valmistettua koneyksilöä. Pidemmillä matkoilla yhtiö käytti Airbus A300-600R -koneita. Se sai ensimmäisenä lentoyhtiönä Kiinassa käyttöönsä Airbus A321 -koneita, joista ensimmäinen toimitettiin lokakuussa 2001.
CAAC:n hajottua uusia lentoyhtiöitä perustettiin paljon, mikä johti yhtiöiden kannattavuusongelmiin. Kohentaakseen tilannetta CAAC määritti ensin lentolipuille pohjahinnat rajoittaakseen hintakilpailua. Tästä huolimatta kolme suurinta yhtiötä – Air China, China Eastern Airlines ja China Southern Airlines – menestyivät, ja muilla oli vaikeaa. Niinpä CAAC päätti huhtikuussa 2001 toimista ilmailualan vakauttamiseksi. Yksi niistä oli lentoyhtiöiden määrän vähentäminen. Osana tätä suunnitelmaa China Southern osti China Northern Airlinesin lokakuussa 2002, ja China Northern lopetti toimintansa itsenäisenä lentoyhtiönä vuoden 2003 alkupuolella. Yhtiö liitettiin lopulta China Southern Airlinesiin saman vuoden lopussa.
China Northernin kotipaikka oli Shenyang ja solmukohta Shenyang Taoxianin kansainvälinen lentoasema. Se lensi reittilentoja noin 150 kohteeseen Kiinassa, Japanissa ja Etelä-Koreassa sekä tilauslentoja Kaakkois-Aasiaan. China Northern oli kuljettanut vuoden 1999 loppuun mennessä 36,3 miljoonaa matkustajaa. Sen liiketulot olivat vuosituhannen vaihteessa yhteensä 26,5 miljardia renminbiä, ja sen kiinteän omaisuuden arvo oli 13,6 miljardia renminbiä. 2000-luvun alussa yhtiö suunnitteli kuljettavansa kahdeksan miljoonaa matkustajaa vuosittain.
Laivasto > 1995

Vuonna 1995 yhtiön laivastoon kuuluivat seuraavat lentokoneet:
| Konetyyppi | Määrä |
| --- | --- |
Airbus A300-600R: 8
Antonov An-24: 4
McDonnell Douglas MD-82: 25
Xian Y-7: 2
Xian Y-7-100: 9
Yhteensä: 48
Laivasto > 2000

Vuonna 2000 yhtiön laivastoon kuuluivat seuraavat lentokoneet:
| Konetyyppi | Määrä |
| --- | --- |
Airbus A300-600R: 6
McDonnell Douglas MD-82: 23
McDonnell Douglas MD-90-30: 11
Yhteensä: 40
Laivasto > 2002

Vuonna 2002, ennen kuin China Southern Airlines osti China Northernin, sen laivastoon kuuluivat seuraavat lentokoneet:
| Konetyyppi | Määrä | Tilauksessa |
| --- | --- | --- |
| Airbus A300-600R | 6 |  |
| Airbus A321-200 | 2 | 8 |
| McDonnell Douglas MD-82 | 17 |  |
| McDonnell Douglas MD-90-30 | 10 |  |
| Yhteensä | 35 | 8 |
Kohteet

China Northern Airlines lensi noin 150 kohteeseen Kiinassa ja ulkomailla. Vuonna 2002 se lensi muun muassa seuraaviin kohteisiin:
| 0 | 1 | 2 |
| --- | --- | --- |
|   Kiina Changchun  Changsha  Chengdu  Chongqing  Dalian  Fuzhou  Guangzhou  Haikou  Hangzhou  Harbin  Jinan  Kunming  Nanjing  |  Ningbo  Peking  Qingdao  Sanya  Shanghai  Shantou  Shenyang  Shenzhen  Wenzhou  Xi’an  Xiamen  Yanji  Yantai  Zhengzhou  |   Etelä-Korea Cheongju  Soul   Hongkong Hongkong   Japani Niigata  Osaka  Sapporo  Toyama  |
Onnettomuudet

| Päivämäärä | Paikka | Konetyyppi | Rekisteri | Lennon nro | Uhrit/ Koneessa olleet | Koneen kohtalo | Lyhyt kuvaus | Viite |
| --- | --- | --- | --- | --- | --- | --- | --- | --- |
| 1993-11-12 12.11.1993 |  Taipei | McDonnell Douglas MD-82 | B-2138 |  ? | 000 0/82 | Ei vaurioita | Matkustaja kaappasi koneen pommilla uhaten ja vaati päästä Taiwaniin, jossa hän antautui ja anoi poliittista turvapaikkaa. |  |
| 1993-11-13 13.11.1993 |  Ürümqi | McDonnell Douglas MD-82 | B-2141 | 6901 | 012 12/102 | Vaurioitui korjauskelvottomaksi | Miehistö sammutti autopilotin lähestymisen aikana. Kun se käynnistettiin uudelleen, se alkoi laskea konetta 800 jalan minuuttivauhdilla. Kone osui maahan kolme kilometriä ennen kiitotietä. |  |
| 1993-12-08 8.12.1993 |  Taipei | McDonnell Douglas MD-82 | B-2138 |  ? | 000 0/137 | Ei vaurioita | Matkustaja kaappasi koneen pommilla ja kirurginveitsellä uhaten ja vaati päästä Taiwaniin, jossa hän antautui. |  |
| 2002-04-17 17.4.2002 |  Shenyang | McDonnell Douglas MD-82 |  ? | 6621 | 000 0/71 | Ei vaurioita | Matkustaja yritti kaapata koneen. Muut matkustajat ja henkilökunta taltuttivat hänet, ja lento laskeutui turvallisesti. |  |
| 2002-05-07 7.5.2002 |  Dalian | McDonnell Douglas MD-82 | B-2138 | 6136 | 112 112/112 | Vaurioitui korjauskelvottomaksi | Syöksyi mereen matkustajan sytytettyä matkustamossa tulipalon itsemurhatarkoituksessa. |  |
Aiheesta muualla

Kuvia tai muita tiedostoja aiheesta China Northern Airlines Wikimedia Commonsissa
Airbus A300-600R.
Xian Y-7-100.
McDonnell Douglas MD-82.
Airbus A321-200.